A Piká den  iglesia:
· E piká di konsentimentu (Konsiente).
· Den e iglesia di Korinto tabatin “un kaso di inmoralidat seksual di un tipo ku ni paganonan no ta tolerá” (1 Korintionan 5:1 NIV). E eksistensia di un relashon insestuoso denter di iglesia tabata sumamente serio. Pero e situashon a bira pió ainda pasobra, en bes di generá repugnansia bou di e miembronan, nan tabata orguyoso di a tolerá e piká aki (1 Korintionan 5:2 NIV ).
· E iglesia tabata konsistí prinsipalmente di paganonan. Nan mes konsenshi a bisa nan ku no mester tolerá insesto. Ademas, nan konosementu di e Skritura a reforsá e idea aki ( Lev . 18:8).
· nan tabata kla ku e relashon aki tabata pekaminoso... dikon nan tabata orguyoso di dje (1 Kor. 5:6)? E famia enbolbí tabatin influensia den iglesia? Nan a gaba di ta un iglesia tolerante di pecadornan?…?
· Eradikashon di piká.
· E kaso di insesto tabata “konosementu públiko” kaba (1 Korintionan 5:1 NIV ), pues mester a tuma medidanan urgente pa evitá daño na e reputashon di e iglesia. Ki medidanan mester tuma?
(1) Pa hasi un huisio ku ta determiná, òf no ta determiná, e kulpa di e persona (1 Kor. 5:3)
(2) No asosiá ku e pekadó, ni sikiera kome kuné, tanten ku e ta insistí pa wòrdu konsiderá un miembro di iglesia, sin dispuesto pa bandoná su piká (1 Kor. 5:11)
(3) Pa ekspulsá e pekadó i entreg’é “na Satanas,” ya ku, dor di apresiá e piká aki, el a skohe boluntariamente pa pone su mes bou di yugo di Satanas (1 Kor. 5:2b, 5a, 13b)
· Disiplina di iglesia (sin importá e gravedat di e piká) semper mester tin un propósito redentor. E persona su eror mester ta kla pa e por rekonosé, arepentí i “ser salbá den e dia di Señor Hesus”.( 1 Korintionan 5:5).
· Tratando ku problemanan interno.
· Despues di splika kon pa resolvé piká denter di iglesia, Pablo ta reprendé nan pa no sigui e guianan korekto i pa laga disputanan entre kreyentenan na kortenan sekular (1 Korintionan 6:1-6). Pero Pablo ta bai mas leu i ta ataká e rais di e problema.
(1) No mester tin desakuerdo entre miembronan di iglesia (1 Kor. 6:7a) i, naturalmente, miembronan no mester hasi malu òf defraudá un otro miembro (1 Kor. 6:8).
(2) Rumannan mester ta dispuesto pa pordoná ofensanan ( 1 Kor. 6:7b).
(3) Si no tin akuerdo entre e miembronan, iglesia mester husga òf intermediá entre nan.                                        (1 Kor. 6:2).
· A ménos ku e ta un asuntu kriminal (Rom. 13:1-5), problemanan interno di iglesia mester wòrdu resolvé internamente.
B Kon pa evitá piká den iglesia.
· Tèmpelnan di Spiritu Santu.
· Despues di a trata e asuntu di pleitamentu, Pablo ta bolbe na e tópiko prinsipal: inmoralidat seksual denter di iglesia. Dikon e tabata eksistí?
· Kristiannan ta wòrdu yamá na santidat (1 Korintionan 6:11), i esaki mester ekskluí tur piká. Pero algun a argumentá ku, komo ku nan pikánan a wòrdu pordoná kaba, nan por a hasi loke nan tabata ke ku nan kurpa. Ta p’esei Pablo ta aklará ku “e kurpa no ta destiná pa inmoralidat seksual” (1 Korintionan 6:12-13).
· Su argumento: nos kurpanan ta miembronan di Kristo. Nos no por tuma un miembro di Kristu i uni esaki ku un prostituta òf un adúltera. 6:15-18).
· Finalmente, e ta hiba nos na reflehá riba un asuntu krusial: nos kurpa ta tèmpelnan di Spiritu Santu i, pues, no ta nos propiedat, pero ta pertenesé na Dios (1 Korintionan 6:19). Dios a kumpra nos ku e sanger presioso di su Yu, pues nos mester glorifiká Dios tantu den nos kurpa komo den nos spiritu (1 Korintionan 6:20).
· Seksualidat legal.
· Dor di kontestá algun pregunta ku e iglesia na Korinto a lanta, Pablo ta yuda nos komprondé kon nos por hui for di inmoralidat seksual (1 Kor. 7:1).
· Básikamente: hende kasá mester disfrutá di seksualidat legal ku nan kasá; hende soltero no mester tene relashon seksual ku niun hende.
· Kasá no mester nenga di tene relashon seksual pa evitá di instigá e otro na posibel adulterio.( 1 Kor. 7:3-5).
· Hende soltero ku tin e don di kontinensia por probechá mihó di oportunidatnan pa sirbi Dios sin wòrdu limitá pa responsabilidatnan di famia (1 Kor. 7:6-8, 32-34). Hende soltero sin e don di kontinensia mester purba kasa pa evitá tentashon (1 Kor. 7:9).
